Casa Beagle



La Casa Beagle de Cabana de Molsa és una de les cases menors que formen part de les Terres Altes.

El seu assentament és la Cabana de Molsa situada en un indret a l'extrem oest de les Muntanyes Grises, totalment rodejada de vegetació per trobar-se just al mig dels Boscos del Caos i a tocar del Riu Sinuós.

L’emblema de la Casa Beagle és el d’una gota d’aigua travessant dues llunes invertides que s'acaba convertint en un camp de molsa, i el seu lema és “La natura és la nostra guia”. L’actual senyor de la Casa és Lord Bulwar Beagle, la seva senyora és Lady Ehryx Lynx i Ser Howland Beagle és el seu hereu a causa de la mort del seu germà gran, Ser Esmond Beagle.

Història
Els Beagle han habitat durant generacions a les Terres Altes i són una casa peculiar dins d’aquest territori doncs tot i jurar sempre fidelitat al líder dels clans quan aquest s’escollia i compatir la seva religió, no han volgut sentir-se partícips dels costums del Ball de la Fera per escollir el nou cap de Clans ja que al viure al mig del bosc els seus membres han conviscut sempre amb la flora i la fauna salvatge i no es senten còmodes havent de complir amb les tradicions.

Històricament, els Beagle s'havien caracteritzat sempre per entendre als animals i poder-s'hi comunicar pel fet d'haver crescut amb ells i d'altres que tenien la capacitat de comunicar-se amb els boscos, però de tant en tant també en sortia algun que podia comunicar-se tant amb els boscos com amb els animals. Són la família més salvatge dins de les Terres Altes i d'aquí que posseissin aquestes habilitats, però aquests trets es van anar perdent de generació en generació fins al punt en què en comptades ocasions neix un Beagle amb alguna d'aquestes habilitats o les dues. És tan estrany que la seva existència ja es considera una llegenda dins de les Terres Altes.

Recursos
Els Beagle no es caracteritzen per ser una casa especialment rica ja sigui en recursos o en les seves possibilitats de comerciar amb el que produeixen, ja que estan rodejats de bosc i aigua, però això no vol dir que no puguin disposar del que necessiten: els seus coneixements en plantes i animals sobrepassen els límits coneguts i ensenyat a la torre de les llums, i és un secret que tenen molt ben guardat, i és gràcies a tots aquests coneixements que troben tot el que necessiten per sobreviure al bosc on viuen.